open-index/open-wikipedia-markdown huggingface dataset:
Φίλιππος ο Πρωτοδιάκονος

Ο **Φίλιππος ο Πρωτοδιάκονος** (ή Ευαγγελιστής) είναι πρόσωπο που εμφανίζεται αρκετές φορές στις Πράξεις των Αποστόλων. Ήταν ένας από τους Επτά που επιλέχτηκε να φροντίσει τους φτωχούς της χριστιανικής κοινότητας στην Ιερουσαλήμ. Κήρυξε και φέρεται να έκανε θαύματα στη Σαμάρεια, και συνάντησε και βάπτισε έναν άντρα, ευνούχο, στο δρόμο από την Ιερουσαλήμ προς τη Γάζα, παραδοσιακά σηματοδοτώντας την έναρξη της Εκκλησίας της Αιθιοπίας. Αργότερα, ο Φίλιππος έζησε στην Καισάρεια με τις τέσσερις κόρες του, όπου τον επισκέφτηκε ο Απόστολος Παύλος.

## Καινή Διαθήκη
Ο Φίλιππος έφερε ελληνικό όνομα. Αναφέρεται για πρώτη φορά στις Πράξεις των Αποστόλων ως ένας από τους «Επτά Διακόνους» που επιλέχθηκαν να παρακολουθήσουν ορισμένες υποθέσεις της εκκλησίας στην Ιερουσαλήμ ως συνέπεια των παραπόνων των Ελλήνων εναντίον των Εβραίων.

Μετά το μαρτύριο του Στεφάνου πήγε στη «πόλη της Σαμάρειας», όπου κήρυξε με μεγάλη επιτυχία, με τον Σίμων τον μάγο να είναι ένας από τους μεταστραφούς του. Στη συνέχεια του είπε ένας άγγελος του Κυρίου να πάει στο δρόμο μεταξύ Ιερουσαλήμ και Γάζας. Εκεί δίδαξε και βάπτισε τον Αιθιοπικό ευνούχο. Έπειτα τον «συνεπήρε» το Άγιο Πνεύμα και «βρέθηκε στην Άζωτ» (Ashdod) και στη συνέχεια «περνούσε το κήρυγμα σε όλες τις πόλεις μέχρι που έφτασε στην Καισάρεια».

Εκεί μερικά χρόνια μετά, σύμφωνα με τις Πράξεις, όπου περιγράφεται ως «ευαγγελιστής» (ένας όρος που βρέθηκε ξανά στην Καινή Διαθήκη στις Επιστολές προς Εφεσίους 4:11 και Β' προς Τιμόθεο 4:5), διασκεδάζει τον Απόστολο Παύλο και τον συνταξιδιώτη του στο δρόμο τους προς την Ιερουσαλήμ. Εκείνη την εποχή "είχε τέσσερις κόρες που προφήτευαν".

## Παράδοση
Σε πολύ μικρό χρονικό διάστημα έγινε σύγχυση του Φιλίππου με τον Απόστολο Φίλιππο. Η σύγχυση ήταν ακόμη πιο εύκολη γιατί, ως αξιόλογο μέλος της αποστολικής διακονίας, μπορεί εύκολα να περιγραφεί ως απόστολος με την ευρύτερη έννοια αυτής της λέξης, πέρα ​​από τους αρχικούς 12 Αποστόλους. Μια καθυστερημένη παράδοση τον περιγράφει εγκατεστημένο στο Αϊδίνιο της Μικράς Ασίας, όπου έγινε ο επίσκοπος της εκκλησίας τους.

## Εορτασμός
Ο «Άγιος Φίλιππος ο Πρωτοδιάκονος» εορτάζεται στις 11 Οκτωβρίου απο την Ανατολική Ορθόδοξη Εκκλησία, την Καθολική, τη Λουθηρανική Εκκλησία-Σύνοδο του Μιζούρι, και απο την Αγγλικανική κοινωνία, συμπεριλαμβανομένης, για παράδειγμα, της Επισκοπικής Εκκλησίας των ΗΠΑ, και απο την Αγγλικανική Εκκλησία της Νότιας Αφρικής. Επιπλέον, στην Ανατολική Ορθόδοξη Εκκλησία, ο Φίλιππος συγκαταλέγεται στους Εβδομήκοντα Αποστόλους. Αυτή η γιορτή εορτάζεται στις 4 Ιανουαρίου.

## Εξωτερικοί σύνδεσμοι

* Απόστολος Φίλιππος, ο Διάκονος των Εβδομήκοντα (Αγγλικά)
* Βίος - Οικουμενικό Πατριαρχείο Σαλαμίνος

## Παραπομπές


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Πρόσωπα της Καινής Διαθήκης
Κατηγορία:Πρόσωπα των Πράξεων των Αποστόλων
Κατηγορία:Χριστιανοί άγιοι από την Καινή Διαθήκη
Κατηγορία:Χριστιανοί άγιοι του 1ου αιώνα
Κατάλογος ελληνικών ταινιών του 1931

Ο παρακάτω πίνακας περιλαμβάνει ταινίες του Ελληνικού κινηματογράφου που κυκλοφόρησαν το 1931.

## Kατάλογος

## Παραπομπές


Κατηγορία:Ελληνικές ταινίες ανά έτος
Δουλειές του ποδαριού

Οι ***Δουλειές του ποδαριού*** είναι ασπρόμαυρη Ελληνική κωμική ταινία 
παραγωγής του 1962 σε σκηνοθεσία Στέλιου Τατασόπουλου και σενάριο του Θεόδωρου Τέμπου. Πρωταγωνιστούν οι Θανάσης Βέγγος, Φραγκίσκος Μανέλλης, Λαυρέντης Διανέλλος και Γιάννης Σπαρίδης.

Η ταινία αποτελεί το σίκουελ του ''Μήτρος και Μητρούσης στην Αθήνα'' του 1960, του ίδιου σκηνοθέτη (Τατασόπουλου) και σεναριογράφου (Τέμπου), αλλά αυτήν την φορά και με την συμμετοχή της Φίνος Φιλμ στην παραγωγή της.

## Πλοκή
Ο Μήτρος κι ο Μητρούσης είναι δύο φτωχοί φουκαράδες και γκαφατζήδες φίλοι που προσπαθούν να επιβιώσουν στην πρωτεύουσα κάνοντας διάφορες δουλειές του ποδαριού. Με τα χρέη τους να συσσωρεύονται συνέχεια, από τη σπιτονοικοκυρά τους που τις χρωστούν τα ενοίκια, μέχρι τον περιπτερά και την ταβέρνα, ο Μήτρος με τον Μητρούση αποφασίζουν να δημιουργήσουν ένα εργαστήριο για να παρασκευάσουν ένα φάρμακο κατά της τριχόπτωσης. Με τους πελάτες να πληθαίνουν συνεχώς, οι οποίοι πίστεψαν ότι όντως έχει βρεθεί το φάρμακο, οι δυο φίλοι αρχίζουν να παίρνουν μια οικονομική ανάσα. Ωστόσο όταν αρχίζουν οι πελάτες τους να βλέπουν ότι δεν υπάρχει κάποιο αποτέλεσμα για την τριχόπτωσή τους και καταλαβαίνουν ότι έπεσαν θύματα απάτης του Μήτρου και του Μητρούση, τους παίρνουν στο κυνήγι.

Για καλή τους τύχη, η συνταγή τους για την τριχόπτωση θα πέσει στα χέρια ένας έξυπνου βιομήχανου, και αυτό που δεν κατάφεραν οι δύο φουκαράδες φίλοι, θα το κάνει αυτός τελειοποιώντας τη συνταγή τους. Έτσι, οι δύο φίλοι γίνονται ξαφνικά πάμπλουτοι από την εφεύρεσή τους με τον Μήτρο να αποφασίζει να ζητήσει σε γάμο την κόρη μιας γειτόνισσας, αφού είναι από καιρό ερωτευμένος μαζί της. Παρά τα χρήματα και την επιτυχία του φαρμάκου, η κόρη της γειτόνισσας αρνείται την πρόταση γάμου του Μήτρου, καθώς αυτήν αγαπάει έναν ποδοσφαιριστή.

## Διανομή ρόλων
*Φραγκίσκος Μανέλλης ως Μητρούσης**'
*[[Θανάσης Βέγγος]] ως Μήτρος**'
*Λαυρέντης Διανέλλος ως Αρίστος Βασιλόπουλος
*Γιάννης Σπαρίδης ως Κίρκορ Πέτρος
*Ράλλης Αγγελίδης ως Πέτρος
*Γιώργος Βελέντζας ως αστυνομικός
Το καστ συμπληρώνουν με μικρούς ρόλους οι ηθοποιοί:

## Κυκλοφορία
Η ταινία έκανε πρεμιέρα στις 29 Ιανουαρίου 1962 στις κινηματογραφικές αίθουσες Αθήνα, Κοσμοπόλιτ, Αβέρωφ και Ίρις στην Αθήνα, ενώ ταυτόχρονα ξεκίνησε και η προβολή της στο Ολύμπιον του Πειραιά και Πάνθεων της Πάτρας. Προβλήθηκε τη σεζόν 1961-1962 και έκοψε 33.284 εισιτήρια και πήρε την 20η θέση σε σύνολο 68 ταινιών της περιόδου αυτής.
 
## Παραπομπές

## Εξωτερικοί σύνδεσμοι
* 
* 

Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Στέλιου Τατασόπουλου
Κατηγορία:Ταινίες γυρισμένες στην Αθήνα 
Κατηγορία:Ταινίες του 1962
Κατηγορία:Ελληνικές ταινίες της δεκαετίας 1960
Ανρί Λαντρί

Ο **Ανρί Λαντρί** (**Henri Desire Landru**, Παρίσι, 12 Απριλίου 1869 – Βερσαλλίες, 25 Φεβρουαρίου 1922) ήταν Γάλλος εγκληματίας, κατά συρροήν δολοφόνος. Το χρονικό διάστημα από το Δεκέμβριο του 1915 έως τον Ιανουάριο του 1919 και πλησίον του χωριού Gambais, κοντά στο Παρίσι, ο Λαντρί σκότωσε τουλάχιστον επτά γυναίκες. Ακόμη τρεις γυναίκες ήταν προηγουμένως (από το Δεκέμβριο του 1914 έως τον Αύγουστο του 1915) θύματά του, όπως κι ένας νεαρός άνδρας, σε μία οικία που νοίκιαζε στην κωμόπολη Vernouillet  (35 χλμ. βορείως του Παρισιού). Είναι σχεδόν βέβαιο ότι ο αριθμός των ανθρώπων που δολοφόνησε ήταν ακόμη μεγαλύτερος, ωστόσο τα ίχνη κάποιων θυμάτων του δεν βρέθηκαν ποτέ. Οι εφημερίδες της εποχής τον ονόμασαν εμφαντικά ως ο «Κυανοπώγων του Gambais».

Ο Λαντρί συνελήφθη τελικά, στις 12 Απριλίου του 1919, ημέρα των 50ων γενεθλίων του, σε ένα διαμέρισμα του προαστίου της Παρισινής πρωτεύουσας, Gare du Nord, στο οποίο έμενε με την 24χρονη ερωμένη του, μία επίδοξη χορεύτρια των καμπαρέ. Η αστυνομία, ύστερα από έρευνες, κατέληξε στο συμπέρασμα ότι ο Λαντρί είχε σχετιστεί με περισσότερες από 280 ευκατάστατες γυναίκες κατά τη διάρκεια του Α’ Παγκοσμίου Πολέμου, από τις οποίες όμως οι εβδομήντα δύο, δεν εντοπίστηκαν. 

Το Δεκέμβριο του 1919 συνελήφθησαν επίσης η σύζυγός του ηλικίας 51 ετών μαζί με τον μεγαλύτερο γιο τους, ως ύποπτοι συνενοχής στις κλοπές που ο Λαντρί είχε διενεργήσει σε βάρος των θυμάτων του. Ωστόσο και οι δύο τους αρνήθηκαν πως γνώριζαν το παραμικρό για τις παράνομες πράξεις του.  Αμφότεροι αφέθηκαν ελεύθεροι επτά μήνες αργότερα, καθώς δεν στάθηκε δυνατό να στοιχειοθετηθεί κάποια κατηγορία σε βάρος τους. 

Ο Λαντρί επέμενε στην αθωότητά του καθ' όλη τη διάρκεια μίας παρατεταμένης ανάκρισης, η οποία διήρκεσε για περισσότερο από ένα έτος. Στο τέλος οι Αρχές κατάφεραν να του απαγγείλουν κατηγορίες για τη δολοφονία των δέκα προαναφερομένων γυναικών και του έφηβου γιου της μίας εξ’ αυτών. Η δίκη του διεξήχθη στις Βερσαλλίες το Νοέμβριο του 1921 και γνώρισε μεγάλη δημοσιότητα, με πολλές γνωστές προσωπικότητες της τότε γαλλικής κοινωνίας όπως το Μορίς Σεβαλιέ κ.α.,να βρίσκονται στο ακροατήριο. Στις 30 Νοεμβρίου ο Λαντρί κρίθηκε ένοχος για 11 ανθρωποκτονίες και καταδικάστηκε σε θάνατο. Καρατομήθηκε στις 25 Φεβρουαρίου του επόμενου έτους.

Η ιστορία του Λαντρί μεταφέρθηκε τόσο στο θέατρο, όσο και στον κινηματογράφο.

## Παραπομπές


Κατηγορία:Κατά συρροή δολοφόνοι
Χαλκί Κορινθίας

Το **Χαλκί**, επίσημα **Χαλκείο**, είναι είναι ημιορεινό χωριό της Περιφερειακής Ενότητας Κορινθίας στην Πελοπόννησο σε υψόμετρο 280 μέτρων.

## Γεωγραφικά στοιχεία - αξιοθέατα
Το Χαλκί βρίσκεται στο κέντρο του πρώην νομού Κορινθίας σε απόσταση περίπου 25 χλμ. Δ.-ΝΔ. από την Κόρινθο, 11 χλμ. ΝΔ. από το Ζευγολατιό (έδρα δήμου). Δυτικά από το χωριό περνά το ποτάμι της Νεμέας ή Κουτσομαδιώτικο ή χείμαρρος Ζαπάντι (Ζαπάντης) που ξεκινά από τα βόρεια της πεδιάδας της Νεμέας και σχηματίζει, στη γύρω από το χωριό περιοχή, την κοιλάδα του Ζαπάντη, στην οποία οι κάτοικοί του καλλιεργούν αμπέλια (την ποικιλία της κορινθιακής σουλτανίνας), εσπεριδοειδή και ελιές. 

Ως οικισμός αναφέρεται επίσημα, μετά την απελευθέρωση, το 1879 στο ΦΕΚ 50Α - 25/07/1879 να προσαρτάται στον τότε δήμο Κορινθίων. Το 1912 με το  ΦΕΚ 262Α - 31/08/1912 ορίστηκε έδρα της ομώνυμης νεοσυσταθείσας κοινότητας. Σύμφωνα με το σχέδιο Καλλικράτης, αποτελεί την τοπική κοινότητα Χαλκείου που υπάγεται στη δημοτική ενότητα Βόχας του δήμου Βέλου - Βόχας, ενώ σύμφωνα με την απογραφή 2011 έχει 439 μονίμους κατοίκους.
## Εξωτερικοί σύνδεσμοι
* Αρχειακό και οπτικοακουστικό υλικό ερευνών Ακαδημίας Αθηνών

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Βέλου-Βόχας
Έβα Μαρί

Η **Νάταλι Μαρί Νέλσον** γεννήθηκε στις 19 Σεπτεμβρίου του 1989 στο Ουώλνατ Κρηκ της Καλιφόρνια στις νοτιοδυτικές ΗΠΑ. Είναι Αμερικανίδα πρώην παλαιστής, σχεδιάστρια μόδας, μοντέλο και ηθοποιός.

## Καριέρα
Το 2013, υπέγραψε σύμβαση με το WWE και ανατέθηκε στο Κέντρο Απόδοσης του WWE στο Ορλάντο της Φλόριντα για να ξεκινήσει την εκπαίδευσή της. Τον Ιούλιο του 2013, έκανε το ντεμπούτo με το όνομα Έβα Μαρί και αργότερα έγινε προπονήτρια των The Bella Twins και άρχισε επίσης να πρωταγωνιστεί στην τηλεοπτική σειρά Total Divas ως μέρος του κύριου καστ. Στα μέσα του 2015, άρχισε να παλεύει ως μέρος του γυναικείου τμήματος NXT. Τον Απρίλιο του 2016, η Έβα Μαρί επέστρεψε στο κύριο ρόστερ, επίσημα έγινε μέλος του SmackDown τον Ιούλιο του 2016.

Έφυγε από το WWE τον Αύγουστο του 2017.

Επέστρεψε στο WWE στις 14 Ιουνίου του 2021 φέρνοντας μαζί της την Doudrop από το NXT UK.Ύστερα απολύθηκε στις 4 Νοεμβρίου μαζί με τη Nia Jax και πολλούς άλλους￼

## Παραπομπές


Κατηγορία:Αμερικανοί πυγμάχοι
Κατηγορία:Αμερικανίδες ηθοποιοί
Κατηγορία:Αμερικανίδες μοντέλα
Λιβ Μόργκαν

Η **Τζιόνα Τζιν Ντάντιο** (γεννήθηκε στις 8 Ιουνίου 1994) είναι Αμερικανίδα επαγγελματίας παλαιστής που έχει υπογράψει συμβόλαιο αυτήν τη στιγμή στο WWE με το όνομα **Λιβ Μόργκαν**.

## Καριέρα
Τον Οκτώβριο του 2014, υπέγραψε συμβόλαιο με το WWE και ανατέθηκε στο Κέντρο Απόδοσης του WWE και στην τότε αναπτυξιακή μάρκα, NXT. Η Μόργκαν προήχθη στο κύριο ρόστερ το 2017 και συνδυάστηκε με τις Ρούμπι Ράιοτ και Σάρα Λόγκαν για να σχηματίσουν την ομάδα The Riott Squad. Μετά τη διάλυση της ομάδας το 2019, η Μόργκαν συμμετέχει στο WWE Raw.

Το 2014, αφού ανακαλύφθηκε στο γυμναστήριο του Τζο ΝτεΦράνκο στο Ουάικοφ του Νιου Τζέρσεϋ, η Ντάντιο υπέγραψε σύμβαση με την WWE, αναθέτοντάς την στο Κέντρο Απόδοσης και στο NXT τον Οκτώβριο του 2014. Έκανε την πρώτη της τηλεοπτική εμφάνιση στο NXT TakeOver: Rival event στις 11 Φεβρουαρίου 2015. Αργότερα εμφανίστηκε στο NXT TakeOver. Τον Οκτώβριο του 2015, εργάστηκε για λίγο με το όνομα Μάρλεϊ, και έκανε το ντεμπούτο της στο επεισόδιο της NXT στις 4 Νοεμβρίου, όπου εργάστηκε ως τζόμπερ χάνοντας από την Έβα Μαρί. 

Στις 2 Ιουλιου του 2022 κέρδισε το Money in The Bank και το γυναικείο πρωτάθλημα του SmackDown από τη Ronda Rousey.￼ 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί πυγμάχοι
Τζο Κόουλ

Ο **Τζο Κόουλ** (*Joe Cole*, 8 Νοεμβρίου 1981) είναι Άγγλος προπονητής ποδοσφαίρου και παλαίμαχος διεθνής ποδοσφαιριστής ο οποίος αγωνιζόταν ως πλάγιος ή επιθετικός μέσος.

Ο Κόουλ ξεκίνησε την καριέρα του από την Γουέστ Χαμ, όπου, αφότου έγινε μέλος της πρώτης ομάδας τον Ιανουάριο του 1999, αγωνίστηκε σε περισσότερους από 120 αγώνες στη Πρέμιερ Λιγκ σε πέντε σαιζόν. Αποχώρησε από την ομάδα μετά τον υποβιβασμό της το 2003 και αποκτήθηκε από την Τσέλσι. Με την Τσέλσι αγωνίστηκε εφτά σαιζόν, αγωνιζόμενος σε πάνω από 280 αγώνες και κατέκτησε τρία πρωταθλήματα. Αναδείχθηκε παίκτης του μήνα για τη Πρέμιερ Λιγκ τον Μάρτιο του 2005 και ήταν μέλος της ομάδας της χρονιάς το 2005-06. Μετά τη λήξη του συμβολαίου του τον Ιούλιο του 2010 αποκτήθηκε από τη Λίβερπουλ και ένα χρόνο αργότερα δόθηκε δανεικός στη Λιλ. Την επόμενη χρονιά επέστρεψε στην Αγγλία και το 2013 αποκτήθηκε από τη Γουέστ Χαμ και έπειτα από την Άστον Βίλα και τη Κόβεντρι Σίτι.

Ο Τζο Κόουλ συμμετείχε στις ομάδες Κ-16, Κ-18 και Κ-21 και το 2001 πραγματοποίησε το ντεμπούτο με την εθνική αντρών της Αγγλίας. Μέχρι την απόσυρσή του από την εθνική τo 2010, συμπλήρωσε 56 συμμετοχές και 10 γκολ με το εθνόσημο. Ήταν μέλος των αποστολών της εθνικής Αγγλίας στα Μουντιάλ 2002, 2006 και 2010, και στο Euro 2004.

## Παραπομπές


Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Κόβεντρι Σίτι
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Τζιοβάνι φαν Μπρόνκχορστ

Ο **Τζιοβάνι φαν Μπρόνκχορστ** (*Giovanni van Bronckhorst*, 5 Φεβρουαρίου 1975) είναι παλαίμαχος Ολλανδός διεθνής ποδοσφαιριστής ο οποίος πλέον εργάζεται ως προπονητής της Ρέιντζερς. Αρχικά αγωνιζόταν ως μέσος αλλά αργότερα στην καριέρα του αγωνίστηκε ως αριστερός αμυντικός.

Κατά τη διάρκεια της καριέρα του, ο φαν Μπρόγκχορστ αγωνίστηκε για τις ΡΚΣ Βάαλβαϊκ (1993-4), Φέγερνορντ (1993-1998), Ρέιντζερς (1998-2001), Άρσεναλ (2001-2003), Μπαρτσελόνα (2003-2007) και μετά πάλι Φέγερνορντ (2007-2010), όπου έκλεισε την καριέρα του. Ήταν βασικό στέλεχος της Μπαρτσελόνα η οποία κατέκτησε το Τσάμπιονς Λιγκ τη σαιζόν 2005-06, όντως βασικός στον τελικό, ενώ αγωνίστηκε και σε κάθε αγώνα μέχρι εκεί.

Ο φαν Μπρόγκχορστ πραγματοποίησε το ντεμπούτο του με την εθνική Ολλανδίας το 1996 και πραγματοποίησε 106 συμμετοχές με το εθνόσημο. Αγωνίστηκε σε τρία Μουντιάλ (1998, 2006 και 2010) και τρία Euro (2000, 2004 και 2008). Ήταν αρχηγός των Οράνιε στον τελικό του Μουντιάλ 2010, ο οποίος ήταν και ο τελευταίος του επαγγελματικός αγώνας.

Αφότου έγινε προπονητής της Κ-21 ομάδας της Ολλανδίας και βοηθός προπονητής της Φέγερνορντ, ο φαν Μπρόγκχορστ έγινε προπονητής στη Φέγερνορντ τον Μάιο του 2015. Ως προπονητής κατέκτησε το κύπελλο την πρώτη του σαιζόν και το πρωτάθλημα το 2017. Το 2021 με την Ρέιντζερς Γλασκόβης έφτασε μέχρι τον τελικό του Γιουροπα Λιγκ. 

## Παραπομπές

## Εξωτερικοί σύνδεσμοι
*

Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ολλανδοί προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές ΡΚΣ Βάαλβαϊκ
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Ρέιντζερς Γλασκώβης
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Μπαρτσελόνα
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Προπονητές ποδοσφαίρου Φέγενορντ
Κατηγορία:Ποδοσφαιριστές Πρέμιερ Λιγκ Σκωτίας
Κατηγορία:Προπονητές ποδοσφαίρου Έρεντιβιζι
Κατηγορία:Ξένοι ποδοσφαιριστές στην Σκωτία
Βεληνιάτικα Κορινθίας

Τα **Βεληνιάτικα** είναι μικρό χωριό της Περιφερειακής Ενότητας Κορινθίας στην Πελοπόννησο με υψόμετρο 95 μέτρα, το οποίο  βρίσκεται δυτικά του Ακροκόρινθου σε απόσταση 16 χλμ. Δ.-ΝΔ. από την Κόρινθο (μέσω Λέχαιου). Ως ξεχωριστός οικισμός αναφέρεται επίσημα για πρώτη φορά το 1951 να απογράφεται στην τότε κοινότητα Παλαιάς Κορίνθου. Σύμφωνα με το σχέδιο Καλλικράτης, μαζί με τον Άσσο και την Αγία Μαρίνα αποτελούν τη δημοτική κοινότητα Άσσου που υπάγεται στη δημοτική ενότητα Άσσου του δήμου Κορινθίων και σύμφωνα την απογραφή του 2011 έχει πληθυσμό 15 κατοίκους.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
ΑΕΚ 1993-1994

Τη σεζόν **1993–1994** η **[[Α.Ε.Κ. (ποδόσφαιρο ανδρών)|Α.Ε.Κ.]]** (Αθλητική Ένωσις Κωνσταντινουπόλεως) κατέκτησε για τρίτη συνεχόμενη χρονιά (1992-1993-1994) και για ενδέκατη συνολικά φορά στην ιστορία της το ελληνικό πρωτάθλημα , ενώ επιπλέον βρέθηκε και στον τελικό του Κυπέλλου Ελλάδος στον οποίο ηττήθηκε από τον Παναθηναϊκό σε ένα ματς θρίλερ που κρίθηκε στη διαδικασία των πέναλτι (σκορ αγώνος 3-3). Προπονητής ήταν ο κορυφαίος διαχρονικά στην ιστορία της ομάδος βάσει προσφοράς, διάρκειας και τίτλων ο θρυλικός Ντούσαν Μπάγεβιτς, ενώ στον προεδρικό θώκο βρίσκονταν το δίδυμο Καρρά-Μελλισανίδη. Πρώτος σκόρερ της ομάδος αλλά και συνολικά στο ελληνικό πρωτάθλημα ήταν ο βασικός σέντερ φορ της ομάδας ο Αλέκος Αλεξανδρής με 24 γκολ. Αυτή η φουρνιά της ομάδος μνημονεύεται ακόμη ως μία από τις κορυφαίες που έχει υπάρξει ποτέ στην ιστορία του ελληνικού ποδοσφαίρου καθώς όχι μόνο κατέκτησε πάμπολλους τίτλους αλλά τα συνδύασε όλα αυτά παίζοντας ταυτόχρονα εκπληκτικό, επιθετικό και σύγχρονο ποδόσφαιρο. Επίσης η ΑΕΚ εκείνη τη σεζόν αγωνίστηκε και στην Ευρώπη εκπροσωπώντας την Ελλάδα στο ΟΥΕΦΑ Τσάμπιονς Λιγκ. Στη συγκεκριμένη διοργάνωση η ΑΕΚ κληρώθηκε στον πρώτο προκριματικό γύρο με την ισχυρή Μονακό του τεράστιου και εκ των κορυφαίων προπονητών παγκοσμίως Αρσέν Βενγκέρ. Στον πρώτο αγώνα μέσα στη Γαλλία η ΑΕΚ ηττήθηκε με σκορ 1-0 με αυτογκόλ του Μιχάλη Βλάχου στο 79΄, ενώ στο επαναληπτικό στο Στάδιο Νίκος Γκούμας δεν κατάφερε μπροστά σε περίπου 29.000 θεατές να ανατρέψει το σκορ του πρώτου αγώνα μένοντας στην ισοπαλία(1-1)  .

## Ποδοσφαιριστές

## Βαθμολογία ελληνικού Πρωταθλήματος

## Παραπομπές


Κατηγορία:Αθλητική Ένωση Κωνσταντινουπόλεως (ποδόσφαιρο)
Σια Λι

## Καριέρα
Η **Τσάο Σια** γεννήθηκε στο Τσονγκτσίνγκ της Κίνας στις 28 Ιουλίου 1988 είναι επαγγελματίας παλαιστής στο WWE, πιο γνωστή με το όνομα **Σια Λι**. Αυτή τη στιγμή είναι συνδεδεμένη στο WWE με την επωνυμία Smackdown. Είναι η πρώτη Κινέζα γυναίκα που αγωνίστηκε ποτέ στο WWE. Πριν από την ένταξή της στο WWE, η Λι ήταν αθλήτρια αθλητικής μάχης δια βίου, που πολεμούσε στη πολεμική τέχνη του γουσού.

Τον Ιανουάριο του 2017, έγινε μέλος του Κέντρου Απόδοσης WWE αφού είχε εντυπωσιάσει τους ανιχνευτές ταλέντων σε μια δοκιμή στη Σαγκάη της Κίνας. Στις 13 Ιουλίου, η Λι έκανε το ντεμπούτο της για το WWE στο εναρκτήριο Mae Young Classic, καθιστώντας την την πρώτη Κινέζα γυναίκα που αγωνίστηκε ποτέ στις διοργανώσεις του WWE. Αποκλείστηκε στον πρώτο γύρο από τη Μερσέντες Μαρτίνες. Στις 19 Σεπτεμβρίου 2018, η Λι αγωνίστηκε στο δεύτερο της Mae Young Classic, νικώντας την Κάρεν Κιου στον πρώτο γύρο,αλλά αποκλείστηκε στο δεύτερο γύρο από την Ντεόνα Πουράτσο. Καθ 'όλη τη διάρκεια του 2017 και του 2018, η Λι πάλευε μόνο σε ζωντανές εκδηλώσεις NXT εκτός του Mae Young Classic.Στις 27 Ιανουαρίου 2019, στο Royal Rumble, έκανε την πρώτη της εμφάνιση σε ένα αγώνα πληρωμής ανά προβολή εισερχόμενη στον αγώνα Royal Rumble των γυναικών στο νούμερο 11, διάρκειας 4:48 πριν απομακρυνθεί από την Σαρλότ Φλερ. Αγωνίστηκε ξανά στο γυναικείο Royal Rumble στο ομώνυμο γεγονός στις 26 Ιανουαρίου 2020, μπαίνοντας στον αριθμό 24 και διήρκησε 10:49, προτού απομακρυνθεί από τη Σέινα Μπάσλερ.

Η Λι έκανε το τηλεοπτικό της ντεμπούτο στο επεισόδιο του NXT στις 20 Φεβρουαρίου 2019, χάνοντας σε έναν αγώνα με τη Μία Γιμ. Στο επεισόδιο του NXT την 1η Μαΐου, κέρδισε την πρώτη τηλεοπτική νίκη της νικώντας τη Ρέιτσελ Ίβερς. Στα μέσα Νοεμβρίου, μπήκε σε διαμάχη με την Αλίγια και τη Βανέσα Μπορν, παίρνοντας νίκες μπακ-του-μπακ για το ντουέτο στα επεισόδια του NXT στις 13 και 27 Νοεμβρίου, το τελευταίο από τα οποία την είδε να δέχεται επίθεση από τον πρωταθλητή γυναικών του NXT Σέινα Μπάσλερ, Μαρίνα Σαφίρ και Τζέσαμιν Ντιουκ μετά.Οδηγήθηκε σε έναν αγώνα χωρίς τίτλο στο επεισόδιο του NXT στις 4 Δεκεμβρίου, με την Λι να χάνει από την Μπάσλερ με υποβολή. Στο επεισόδιο του NXT της 25ης Μαρτίου 2020, η Λι ήταν έτοιμη να αντιμετωπίσει την Αλίγια σε έναν προκριματικό για να αγωνιστεί σε έναν αγώνα Λάντερ για να καθορίσει τον # 1 υποψήφιο για το Πρωτάθλημα Γυναικών NXT, αλλά τραυματίστηκε από τα παρασκήνια πριν ξεκινήσει ο αγώνας. Αυτό οδήγησε σε έναν σύντομο αγώνα μεταξύ των δύο στο επεισόδιο του NXT στις 15 Απριλίου, με την Λι να εκδικείται με την νίκη της κατά της Αλίγια.

## Άλλα μέσα
Η Λί έκανε το ντεμπούτο της στο WWE 2K22 ως DLC

Κατηγορία:Κινέζοι παλαιστές
Αγία Μαρίνα Κορινθίας

Η **Αγία Μαρίνα** είναι πεδινός οικισμός του δήμου Κορινθίων της Περιφερειακής Ενότητας Κορινθίας στην Πελοπόννησο. Σύμφωνα με την απογραφή του 2011 ο πληθυσμός του ανέρχεται στους 110 κατοίκους.

## Γενικά στοιχεία
Η Αγία Μαρίνα βρίσκεται στο κέντρο του πρώην νομού Κορινθίας, σε απόσταση 12 χλμ. δυτικά από την Κόρινθο. Το χωριό είναι κτισμένο στην πεδιάδα της Βόχας, σε υψόμετρο 35 μέτρων, ανάμεσα στην παλαιά Εθνική Οδό Αθηνών - Πατρών (Εθνική Οδός 8) και την Ολυμπία Οδό (στο ύψος του κόμβου Ζευγολατιού). Δίπλα και δυτικά είναι το Ζευγολατιό, βορειοανατολικά ο Άσσος και νότια ο σταθμός Ζευγολατιού της γραμμής 2 του Προαστιακού.

Η Αγία Μαρίνα καταγράφεται για πρώτη φορά ξεχωριστά στην απογραφή του 1971 ως μέρος της κοινότητας Άσσου, έχοντας 49 κατοίκους. Αργότερα υπήχθη στον καποδιστριακό δήμο Άσσου-Λεχαίου, ενώ σύμφωνα με το σχέδιο Καλλικράτης, μαζί με τον Άσσο και τα Βεληνιάτικα ανήκει στη δημοτική κοινότητα Άσσου ομώνυμης δημοτικής ενότητας Άσσου του διευρυμένου δήμου Κορινθίων.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Υπαίθριο μουσείο γλυπτικής τέχνης

Το **Υπαίθριο Μουσείο Γλυπτικής** (Γαλλικά: Le musée de la Sculpture en plein air) είναι εκθεσιακός χώρος με έργα γλυπτών του  δεύτερου μισού του 20ού αιώνα. Το μουσείο βρίσκεται μέσα στον κήπο Τίνο-Ρόσι, στην οδό Πορ Σαιν-Μπερνάρ, στο 5ο διαμέρισμα του Παρισιού, κοντά στον βοτανικό κήπο Ζαρντέν ντε Πλαντ, σε μια επιφάνεια που πλησιάζει τα 2 εκτάρια, φυτεμένη με δέντρα και λουλούδια. Η είσοδος είναι ελεύθερη.

## Περιγραφή
Αυτός ο χώρος, ανάμεσα στις γέφυρες Πον ντ'Ωστερλίτς και Πον Συλί στις όχθες του Σηκουάνα, εκτείνεται σε μήκος 767 μέτρων χωρίς περίφραξη. Μετατράπηκε σε κήπο στα τέλη της δεκαετίας του 1970 μετά την εγκατάλειψη ενός έργου οδού ταχείας κυκλοφορίας στην όχθη. Στην όχθη υπάρχει μία από τις 9 στάσεις της τουριστικής διαδρομής στο Σηκουάνα με πλοιάρια Batobus.

Σχεδιάστηκε από τον αρχιτέκτονα Ντανιέλ Μπαντανί και εγκαινιάστηκε το 1980 με πρωτοβουλία της πόλης του Παρισιού και είναι ένα από τα 14 μουσεία της πόλης του Παρισιού, τα οποία διαχειρίζεται το δημόσιο διοικητικό ίδρυμα Παρίσι Μουσεία.  Πενήντα σύγχρονα γλυπτά εκτίθενται ελεύθερα στο θαυμασμό του κοινού, νύχτα και μέρα αφού ο χώρος δεν κλείνει ποτέ. Στο χώρο οργανώνονται συχνά πολιτιστικές και μουσικές συναντήσεις.

Εκτίθενται έργα μεγάλων ονομάτων της γλυπτικής, όπως των Σεζάρ Μπαλτατσινί,  Κονσταντίν Μπρανκούζι, Αλεξάντερ Αρχιπένκο, Οσίπ Ζαντκίν, Εμίλ Τζιλιολί, Ζαν Αρπ δίπλα σε έργα λιγότερο γνωστών καλλιτεχνών.

## Εξωτερικοί σύνδεσμοι

* Το Υπαίθριο Μουσείο Γλυπτικής (γαλλικά)

## Παραπομπές


Κατηγορία:Μουσεία στο Παρίσι
Κατηγορία:5ο Δημοτικό Διαμέρισμα Παρισιού
Sıla

Το όνομα **Sıla** μπορεί να αναφέρεται: 

* Sıla (όνομα), τουρκικό γυναικείο όνομα 
* *[[Σιλά (τηλεοπτική σειρά)]]*, τουρκική δραματική σειρά 
* Sıla (τραγουδίστρια), Τούρκισσα τραγουδίστρια 
* *Sıla* (άλμπουμ), άλμπουμ του 2007 από την Τούρκισσα τραγουδίστρια Sıla 
 
Κατηγορία:Αποσαφηνίσεις ονομάτων
Κατάλογος ελληνικών ταινιών του 1970

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που κυκλοφορήσαν το 1970.

## Κατάλογος

## Παραπομπές

Κατηγορία:Ελληνικές ταινίες ανά έτος
Θεόδωρος Καρακατσάνης

Ο **Θεόδωρος Καρακατσάνης** (1904-1987), του Χριστοφόρου, ήταν Έλληνας δημοτικός υπάλληλος και βουλευτής.

## Βιογραφία
Γεννήθηκε στη Χίο την 1η Νοεμβρίου 1904 και υπηρέτησε ως διοικητικός υπάλληλος στο νησί από το 1920 ως το 1922, εν συνεχεία ως τηλεγραφικός υπάλληλος ως το 1946 και διευθυντής του ΟΤΕ επί τετραετία.  

## Πολιτική σταδιοδρομία
Ήταν πρόεδρος του Κόμματος των Εθνικών Φιλελευθέρων. Εξελέγη βουλευτής Χίου με την ΕΡΕ στις εκλογές του 1958.

Η εκλογή του όμως ακυρώθηκε με απόφαση του Εκλογοδικείου, έπειτα από ένσταση του Νικόλαου Ζορμπά εναντίον του κύρους των εκλογών σε 4 εκλογικά τμήματα στα Καρδάμυλα για παράβαση του εκλογικού νόμου και παράβαση του απορρήτου της εκλογής. Η ένσταση εκδικάστηκε στις 4 Αυγούστου 1958 και έγινε δεκτή, με το εκλογοδικείο να διατάζει τη διενέργεια επαναληπτικής ψηφοφορίας στα προαναφερόμενα εκλογικά τμήματα. Η εκλογή διεξήχθη στις 24 Αυγούστου και νικητής αναδείχθηκε με 997 ψήφους (έναντι 661 για την ΕΡΕ, 103 της ΕΔΑ και 3 άκυρων) ο Νίκος Ζορμπάς, με αποτέλεσμα να χάσει την έδρα ο Καρακατσάνης.

## Τελευταία χρόνια
Πέθανε σε ηλικία 83 ετών στις 14 Σεπτεμβρίου 1987. Ήταν παντρεμένος με την Καίτη Σίμου, πρόεδρο της Φιλοπτώχου Αδελφότητας Κυριών Χίου την περίοδο του θανάτου του.

## Παραπομπές


Καρακατσάνης Θεόδωρος
Καρακατσάνης Θεόδωρος
Ηπειρωτική κουζίνα

Η **ηπειρωτική κουζίνα** είναι ο γενικός όρος για την παραδοσιακή ελληνική κουζίνα της Ηπείρου. Το σημαντικότερο συστατικό της ηπειρωτικής κουζίνας είναι τα γαλακτοκομικά προϊόντα, το βούτυρο και διάφορα είδη τυριών.

μικρογραφία|180x180εσ|Τυρί μετσοβόνε

## Ορεκτικά και τυριά

## Πιάτα/Σπεσιαλιτέ

## Επιδόρπια/ποτά

## Παραπομπές

Κατηγορία:Περιφέρεια Ηπείρου
Κατηγορία:Ελληνική κουζίνα
Βιβούρνο

Το **βιβούρνο** (*Viburnum*) είναι γένος περίπου 150-175 ειδών ανθοφόρων φυτών τα οποία ανήκουν στην οικογένεια *Adoxaceae* (Αδοξοειδή), ενώ παλαιότερα υπαγόταν στην οικογένεια *Caprifoliaceae* (Αιγοφυλλοειδή), όπου ανήκουν το αγιόκλημα και η βαλεριάνα. Η τρέχουσα ταξινόμηση έγινε με βάση μοριακή φυλογένεση.

Τα βιβούρνα είναι αειθαλείς ή φυλλοβόλοι θάμνοι ή σε λίγες περιπτώσεις μικρά δέντρα, ιθαγενή στις εύκρατες περιοχές του βόρειου ημισφαιρίου, ενώ λίγα είδη απαντούν σε τροπικές ορεινές περιοχές στη Νότια Αμερική και στη νοτιοανατολική Ασία. Στην Αφρική το γένος περιορίζεται στα Όρη του Άτλαντα.

## Περιγραφή
Τα φύλλα είναι αντιθετικά, απλά και ολόκληρα, οδοντωτά ή λοβώδη. Τα ψυχρά εύκρατα είδη είναι φυλλοβόλα ενώ τα περισσότερα σε θερμότερα κλίματα είναι αειθαλή. Κάποια είδη είναι τριχωτά σε φύλλα και οφθαλμούς.

Τα λουλούδια παράγονται σε κόρυμβους με διάμετρο 5 με 15 εκατοστά και κάθε λουλούδι είναι λευκό προς κρεμ ή ρόζ, μικρό, με διάμετρο 3-5 χιλιοστά, με πέντε πέταλα, και έντονο άρωμα σε κάποια είδη. Το γυναικείον έχει τρία κωνικά καρπόφυλλα με νεκτάριο στην κορυφή. Κάποια είδη έχουν στην περίμετρο του κόρυμβου μία σειρά από μεγάλα στείρα λουλούδια για να προσελκύσουν έντομα.
 
Τα φρούτα είναι σφαιρικές, οβάλ και κάπως επιπεδωμένες δρύπες, κόκκινες προς μοβ, μπλε ή μαύρες και περιέχουν ένα σπόρο. Κάποια είναι εδώδιμα για τους ανθρώπους ενώ άλλα είναι ηπίως δηλητηριώδη.

## Χρήσεις
thumb|250px|Καρποί του ''V. opulus''
Πολλά είδη βιβούρνου έχουν γίνει δημοφιλή ως καλλωπιστικά φυτά σε κήπους εξαιτίας των όμορφων λουλουδιών και φρούτων τους, του αρώματός τους, και τα όμορφα φθινοπωρινά χρώματα κάποιων ειδών.

Τα φρούτα κάποιων ειδών, όπως το V. lentago, είναι εδώδιμα και μπορούν να φαγωθούν ωμά ή να γίνουν μαρμελάδα, ενώ άλλα είδη, όπως το V. opulus, είναι ηπίως τοξικά και μπορεί να προκαλέσουν εμετό αν καταναλωθούν σε μεγάλη ποσότητα.

Στην προϊστορία, οι μακριοί, ευθείς βλαστοί κάποιων βιβούρνων χρησιμοποιήθηκαν σε βέλη, όπως αυτά που βρέθηκαν στον Ότσι.

Ο κορμός κάποιων ειδών χρησιμοποιείται στη βοτανοθεραπεία ως αντισπασμωδικό και στη θεραπεία του άσθματος.

## Πολιτιστική σημασία
Στη Ρωσία και στην Ουκρανία το βιβούρνο (και συγκεκριμένα το είδος V. opulus) είναι σημαντικό στοιχεία του παραδοσιακού λαϊκού πολιτισμού. Στην Ουκρανία θεωρείται εθνικό σύμβολο και είναι έμβλημα τόσο της γιορτής Κολιάντα όσο και ότι αντιπροσωπεύει την αγάπη και λεπτότητα ενός νεαρού κοριτσιού. Είναι επίσης κύριο στοιχεία του παραδοσιακού ουκρανικού στεφανιού. Στη Ρωσία ο καρπός του βιβούρνου (που αποκαλείται καλίνα) θεωρείται εθνικό σύμβολο. Το έντονο κόκκινο χρώμα των φρούτων αντιπροσωπεύει την ομορφιά στο Ρωσικά πολιτισμό και σύμβολο, μαζί με τα σμέουρα, του πάθους για μια όμορφα παρθένα. Το όνομα του τραγουδιού Καλίνκα προέρχεται από το καλίνα.

## Παραπομπές


Κατηγορία:Καλλωπιστικά φυτά
Κατηγορία:Θάμνοι
Κατηγορία:Δρύπες
Κατηγορία:Αδοξοειδή
Επτανησιακή κουζίνα

Η **Επτανησιακή κουζίνα** (Cusina de le Isole Ionie) είναι η τοπική κουζίνα των Ιονίων Νήσων. Φέρει επιρροές τόσο από την ελληνική όσο και από την ιταλική κουζίνα, λόγω της μακρόχρονης Ενετοκρατίας στα Επτάνησα.

## [[Κεφαλονιά]]
Μερικά από τα πιο γνωστά πιάτα της Κεφαλονιάς είναι τα παρακάτω:

* Ανδράκλα (σαλάτα)
* Πισσάρα (σαλάτα)
* Μπουρμπουρέλια
* Κρεατόπιτα
* Ομελέτα
* Πρέντζα, κρεμώδες τυρί
* Ριγανάδα
* Τσιγαρίδια
* Τσουκνιδόπιτα

## [[Κέρκυρα]]
[μικρογραφία|198x198εσ|Μπουκάλια με [Κουμκουάτ]]
[μικρογραφία|140x140εσ|[Σαβόρο]]
Μερικά από τα πιο γνωστά πιάτα της Κέρκυρας είναι τα παρακάτω:

* Μπιάνκο
* Μπουρδέτο
* Νιόκος, τύπος κριθαράκι
* Κορφού, κίτρινο τυρί
* Σούπα μπουρού-μπουρού
* Παστιτσάδα
* Πουλέντα
* Πολπέττες
* Σαβόρο
* Σαλάδο, τοπικό σαλάμι
* Σοφρίτο
* Τσιγαρέλι
* Νούμπουλο
* Φογάτσα, είδος ψωμιού/Τσουρέκι
* Κολομπίνα (τσουρέκι)
* Μπιανκέτα (επιδόρπιο)
* Μαντόλα/Μαντολάτο (επιδόρπιο)
* Μπολσεβίκος
* Κουμκουάτ ποτό
* Τζιτζιμπύρα ποτό

## [[Διαπόντια Νησιά|Οθωνοί]]
Μερικά από τα πιο γνωστά πιάτα των Οθωνών είναι τα παρακάτω:

* Μπιάνκο
* Μπουρδέτο
* Πατατόπιτα
* Παστιτσάδα
* Πουλέντα

## [[Λευκάδα]]
Μερικά από τα πιο γνωστά πιάτα της Λευκάδας είναι τα παρακάτω:

* Φρυγαδέλι
* Ριγανάδα
* Σοφιγάδο
* Σαλάμι Λευκάδας
* Τσιγαρίδια
* Γαλατόπιτα (επιδόρπιο)
* Λαδόπιτα (γλυκό)
* Ροζολί ή Ροζόλι (ηδύποτο)
* Σαβόρο ψάρι
* Σουμάδα

## [[Ζάκυνθος]]
Μερικά από τα πιο γνωστά πιάτα της Ζακύνθου είναι τα παρακάτω:

* Μπουτρίδια
* Μπουρδέτο (με κρέας και όχι ψάρι)
* Σοφιγαδούρα
* Σταφίδα Ζακύνθου
* Σγατζέτο
* Πολπέττες
* Φριγανιά (επιδόρπιο)
* Φριτούρα (επιδόρπιο)
* Ραφιόλια (επιδόρπιο)

Μερικά γλυκά δημοφιλή στα Ιόνια νησιά είναι το παστέλι και το μαντολάτο.

## Γκαλερί


Αρχείο:Pissara and pine-nut salad.JPG|Πισσάρα (σαλάτα Κεφαλονιάς)
Αρχείο:Andrakla salata.jpg|Ανδράκλα (σαλάτα Κεφαλονιάς)
Αρχείο:Tsouknidopita.JPG|Τσουκνιδόπιτα
Αρχείο:Agria sparragia vrasta.jpg|Βραστά άγρια σπαράγγια
Αρχείο:Muscari comosum omelet.JPG|Ομελέτα
Αρχείο:Riganada.JPG|Ριγανάδα
Αρχείο:Μολόχα τσιγαριά malva sylvestris ragu.jpg|Τσιγαρίδια
Αρχείο:Kefalonian pasteli.jpg|Ένα είδος παστελιού από την Κεφαλονιά
Αρχείο:Vins grecs en dégustation à Zakynthos.jpg|Ποικιλίες κρασιών από τη Ζάκυνθο



Κατηγορία:Ελληνική κουζίνα
Άγιος Κοσμάς Κορινθίας

Ο **Άγιος Κοσμάς** είναι πεδινό χωριό της Περιφερειακής Ενότητας Κορινθίας στην Πελοπόννησο. Σύμφωνα με την απογραφή του 2011 ο πληθυσμός του ανέρχεται στους 83 κατοίκους.

## Γενικά στοιχεία
Ο Οικισμός "Κοσμά" είναι κτισμένος σε υψόμετρο 102 μέτρων και βρίσκεται δυτικά του Ισθμού της Κορίνθου, σε απόσταση περίπου 6 χλμ. Ν.-ΝΑ. από την Κόρινθο. Ως ξεχωριστός οικισμός αναφέρεται για πρώτη φορά το 1991 να υπάγεται στην τότε κοινότητα Εξαμιλίων της επαρχίας Κορινθίας με πληθυσμό 52 κατοίκων. Το 1997 προσαρτήθηκε στον καποδιστριακό δήμο Κορίνθου και σύμφωνα με το σχέδιο Καλλικράτης, από κοινού με τα Εξαμίλια, τα Κάτω Εξαμίλια, τη Δάφνη και την Ιερά Μονή Αγίας Τριάδος αποτελούν τη δημοτική κοινότητα Εξαμιλίων που υπάγεται στη δημοτική ενότητα Κορινθίων του ομώνυμου δήμου.

 Να επισημάνουμε ότι: Στίς 26 Μαίου 2016 ημέρα Πέμπτη συνήλθε το Δημοτικό Συμβούλιο του Δήμου Κορινθίων και σύμφωνα με τον νόμο 3852/2010 άρθρο 67 και με την υπ΄αριθμό 19436/20-05-2016 και βασει του Πρακτικού 9/26.05.2016 Αριθμός Απόφασης 185/2016, Αποφασίστηκε ομόφωνα  η ονοματοδοσία των οδών του οικισμού σύμφωνα με την υπ. αριθ. 1/2/17-11-2014 απόφαση του συμβουλίου της Δημοτικής Κοινότητας Εξαμιλίων και το σχετικό απόσπασμα χάρτη της Google εδώθησαν τα πιο κάτω ονόματα οδών.

# Κατά την είσοδο στον οικισμό (KΕΝΤΡΙΚΟΣ ΤΟΜΕΑΣ) η οδός ονομάστηκε ΄΄ΚΟΛΟΚΟΤΡΩΝΗ΄΄
# Επίσης εκατέρωθεν του κεντρικού δρόμου το ίδιο όνομα ΄΄ΚΟΛΟΚΟΤΡΩΝΗ΄΄ (ΝΟΤΙΟΣ ΤΟΜΕΑΣ)
# Ο Κεντρικός δρόμος ονομάστηκε ΄΄ΓΕΩΡΓΙΟΥ ΠΑΠΑΝΔΡΕΟΥ΄΄
# Ο  παράπλευρος (Βορειοανατολικά) ονομάτηκε ΄΄ΕΥΤΥΧΙΑΣ΄΄
# Και τέλος αριστερά του οικισμόυ και πρός Βορράν ονομάστηκε ΄΄ΚΡΗΤΗΣ΄΄ Να σημειωθεί ότι στον (ΒΟΡΕΙΟ ΤΟΜΕΑ) υπάρχουν οι οδοί ΄΄ΦΙΛΙΑΣ΄΄ και  ΄΄ΜΑΚΕΔΟΝΟΜΑΧΩΝ΄΄. Ο Κεντρικός και ο ΄΄ΒΟΡΕΙΟΣ ΤΟΜΕΑΣ΄΄ Δεν επικοινωνούν μεταξύ του άμεσα.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Δάφνη Εξαμιλίων

Η **Δάφνη** είναι πεδινό χωριό της Περιφερειακής Ενότητας Κορινθίας στην Πελοπόννησο με υψόμετρο 80 μέτρα, σε απόσταση περίπου 4 χλμ. Ν.-ΝΑ. από το κέντρο της Κορίνθου. Βρίσκεται στα δυτικά του Ισθμού της Κορίνθου, βόρεια από τα Εξαμίλια και ΒΑ. από τον κόμβο Ολυμπίας Οδού με τον  Αυτοκινητόδρομο Κεντρικής Πελοποννήσου. Ως ξεχωριστός οικισμός αναφέρεται για πρώτη φορά το 1971 να απογράφεται στην τότε κοινότητα Εξαμιλίων. Σύμφωνα με το σχέδιο Καλλικράτης, μαζί με τα Εξαμίλια, Κάτω Εξαμίλια, τον Άγιο Κοσμά και την Ιερά Μονή Αγίας Τριάδος αποτελούν τη δημοτική κοινότητα Εξαμιλίων που υπάγεται στη δημοτική ενότητα Κορινθίων του δήμου Κορινθίων και σύμφωνα με την απογραφή του 2011 έχει πληθυσμό 61 κατοίκους.

## Αθλητισμός
Στο χωριό εδρεύει ο «Αθλητικός Ποδοσφαιρικός Σύλλογος Δάφνη Εξαμιλίων», ιδρυθείς επισήμως το 1951. Ανήκει στη δύναμη της Ε.Π.Σ. Κορινθίας και μετέχει στα πρωταθλήματά της. Το 2018 αποχώρησε από τα πρωταθλήματα και παρέμεινε ανενεργή για δυο χρονιές. Το καλοκαίρι του 2020 αποφασίστηκε η επιστροφή της στα πρωταθλήματα.

Ο Α.Π.Σ. Δάφνη Εξαμιλίων έχει κατακτήσει από 1 φορά το πρωτάθλημα (1996) και το κύπελλο της Ε.Π.Σ. Κορινθίας (1989), ενώ δύο χρονιές (1998, 2007) ήταν φιναλίστ του κυπέλλου με αντίπαλο τον Ολυμπιακό Λουτρακίου. Τη σεζόν 1982-83 αγωνίστηκε στο Εθνικό Ερασιτεχνικό πρωτάθλημα, 4η τη τάξει κατηγορία, που αποτέλεσε και την πρώτη του παρουσία σε εθνικό πρωτάθλημα και να επιστρέψει για τελευταία φορά τη σεζόν 1996-97, όποτε και αγωνίστηκε στην Δ΄ Εθνική κατηγορία. Έδρα του αποτελεί το γήπεδο Εξαμιλίων στα Εξαμίλια, όπου και διεξάγει τους εντός έδρας αγώνες της.

## Σημείωση
Στην Κορινθία και στον δήμο Νεμέας υπάρχει ο συνώνυμος οικισμός Δάφνη Νεμέας.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Λίμνη Μαγκλή

μικρογραφία|480x480εσ
Η **Λίμνη Μαγκλή** βρίσκεται στην Λευκωσία και συγκεκριμένα στην περιοχή του Αρχάγγελου. 

## Τοποθεσία
Η λίμνη Μαγκλή είναι κοντά από τον Πεδιαίο και το γραμμικό πάρκο της Λευκωσίας και αποτελεί ένα "καταφύγιο" για ηρεμία και χώρο χαλάρωσης. 

## Δραστηριότητες
Η λίμνη είναι υπό την ιδιοκτησία της Ιεράς Μονής Κύκκου. Ολόκληρος ο χώρος γύρω από αυτήν είναι ένας βιότοπος. Αυτός ο Βιότοπος έχει δημιουργηθεί περίπου κατά την διάρκεια των τελευταίων πενήντα χρόνων από την δημιουργία της συγκεκριμένης λίμνης και από την κατασκευή του φράγματος στον Πεδιαίο ποταμό. 
Το νερό που βρίσκεται στην λίμνη παλαιότερα χρησιμοποιούνταν κυρίως από τους ιδιοκτήτες για ειδική χρήση, για να φροντίζουν και να ποτίζουν τις καλλιέργειες τους χωρίς κανένα κόστος. Επίσης μέσα στην λίμνη, με το πέρασμα των χρόνων, έχουν αναπτυχθεί αρκετοί οργανισμοί, όπως για παράδειγμα ψάρια και καραβίδες, αλλά και διάφορα κυρίως υδρόβια φυτά.

Στην λίμνη κατά καιρούς και πιο συχνά κοντά στο καλοκαίρι παρουσιάζονται αρκετά πουλιά, κάποια εξ' αυτών σπάνια είδη. Συγκεκριμένα ο Πτηνολογικός Σύνδεσμος Κύπρου τα τελευταία 8 χρόνια έχει δει και εντοπίσει αρκετά αποδημιτικά πουλιά, κάποια από αυτά προστατευόμενα. 

Η λίμνη του Μαγκλή χρησιμοποιείται από πολλούς ψαράδες για παράνομο ψάρεμα.
μικρογραφία|368x368εσ
μικρογραφία|369x369εσΓειτνιάζει με κατοικημένη περιοχή, ως εκ τούτου χρήζει ιδιαίτερης προστασίας προκειμένου να προστατευθεί ο βιότοπος.
Κατηγορία:Λίμνες της Κύπρου
Κατηγορία:Λευκωσία
Μπεκιάνικα Κορινθίας

Τα **Μπεκιάνικα** είναι ημιορεινό χωριό της Περιφερειακής Ενότητας Κορινθίας στην Πελοπόννησο το οποίο είναι κτισμένο στους νοτιοανατολικούς πρόποδες του Ακροκόρινθου σε υψόμετρο 120 μέτρα. Απέχει 9 χλμ. ΝΔ. από την Κόρινθο και αποτελεί τη δυτική συνέχεια του Σολομού, από τον οποίο χωρίζεται με τον Αυτοκινητόδρομο Κεντρικής Πελοποννήσου και τον χείμαρρο Ποταμιά. Ως οικισμός αναφέρεται, μετά την απελευθέρωση, το 1897 στο ΦΕΚ 59Β - 17/06/1897 να προσαρτάται στον τότε δήμο Κορινθίων. Σύμφωνα με το σχέδιο Καλλικράτης, μαζί με τον Σολομό  αποτελούν τη δημοτική κοινότητα Σολομού που υπάγεται στη δημοτική ενότητα Κορινθίων του δήμου Κορινθίων και σύμφωνα την απογραφή του 2011 έχει πληθυσμό 74 κατοίκους.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων
Κουζίνα

Η **κουζίνα** είναι ο τρόπος μαγειρικής ο οποίος γίνεται διακριτός από τα ξεχωριστά συστατικά, τεχνικές και πιάτα, τα οποία συνήθως συνδέονται με ένα συγκεκριμένο πολιτισμό ή γεωγραφική περιοχή. Συχνά οι τοπικές παραδόσεις ετοιμασίας του φαγητού, τα έθιμα και τα συστατικά συνδυάζονται δημιουργώντας πιάτα που εμφανίζονται μόνο σε μια συγκεκριμένη γεωγραφική περιοχή.

Μια κουζίνα επηρεάζεται κυρίως από τα συστατικά που είναι διαθέσιμα τοπικά ή μέσω εμπορίου. Τα συστατικά μπορούν να γίνουν ξεχωριστή ομάδα συστατικών εφόσον γίνουν δημοφιλή σε μια περιοχή (π.χ. Ιαπωνικό ρύζι στην ιαπωνέζικη κουζίνα και Τσίλι του Νέου Μεξικού στην κουζίνα του Νέου Μεξικού). 

Οι θρησκευτικοί νόμοι για το φαγητό μπορούν να ασκήσουν σημαντική επιρροή στη κουζίνα (π.χ. ο Ινδουισμός στην Ινδική κουζίνα, ο Σιχισμός στην Παντζαμπική κουζίνα, ο Βουδισμός στην Ασιατική κουζίνα, το Ισλάμ στην Μεσανατολίτικη κουζίνα και ο Ιουδαϊσμός στην Ισραηλινή κουζίνα).

## Παραπομπές


Κατηγορία:Μαγειρική
Κατηγορία:Πολιτισμός
Κλακέτα

μικρογραφία|150px|Σύγχρονη κλακέτα
Η **κλακέτα** (από τη γαλλική λέξη *claquette*) είναι μια συσκευή που χρησιμοποιείται στη δημιουργία ταινιών και στην παραγωγή βίντεο, για να βοηθήσει στον συγχρονισμό της εικόνας και του ήχου και για τον προσδιορισμό και τη σήμανση των διαφόρων σκηνών και λήψεων κατά τη λήψη και την ηχογράφησή τους.

## Κατασκευή
Οι παραδοσιακές κλακέτες αποτελούνταν από μια ξύλινη πλακέτα, με μία ακόμα ξύλινη λωρίδα προσαρτημένη στην κορυφή τους με μεντεσέ. Οι σύγχρονες κλακέτες χρησιμοποιούν γενικά ένα ζευγάρι ξύλινων ράβδων, οι οποίες τοποθετούνται πάνω σε μία λευκή ή ημιδιαφανή ακρυλική πλαστική πλάκα. Η τελευταία, είναι πιο ευανάγνωστη μέσω του φωτός που τη διαπερνά ο φωτισμός από τη σκηνή που πρόκειται να γυριστεί.

## Παραπομπές


Κατηγορία:Παραγωγή ταινιών
Μουσείο Ζαντκίν

Το **Μουσείο Ζαντκίν** (Γαλλικά: Le musée Zadkine) είναι ένα παρισινό μουσείο αφιερωμένο στον ρωσικής καταγωγής γλύπτη Οσίπ Ζαντκίν (1890-1967), ο οποίος εγκαταστάθηκε στο Παρίσι το 1910. Το μουσείο βρίσκεται στο 6ο διαμέρισμα του Παρισιού και είναι ανοιχτό καθημερινά εκτός Δευτέρας.  Ένα δεύτερο μουσείο με έργα του καλλιτέχνη υπάρχει επίσης στο χωριό Αρκ στο νομό Λοτ, όπου επίσης έζησε ο Οσίπ Ζαντκίν.

Το Μουσείο Ζαντκίν είναι ένα από τα 14 Μουσεία της Πόλης του Παρισιού, τα οποία έχουν συσταθεί την 1η Ιανουαρίου 2013 και τα διαχειρίζεται το δημόσιο διοικητικό ίδρυμα Παρίσι Μουσεία. Η είσοδος στο κοινό είναι ελεύθερη εκτός από τις περιόδους που φιλοξενεί εκθέσεις.

## Παρουσίαση
Το μουσείο δημιουργήθηκε από τη βούληση του Οσίπ Ζαντκίν να κληροδοτήσει στην πόλη του Παρισιού τα έργα του και το εργαστήριο που κατείχε στη οδό ντ'Ασάς από το 1928. Η σύζυγός του, Βαλεντίν Πρα, εκπλήρωσε αυτήν την επιθυμία του το 1978 και κληροδότησε όλη την περιουσία τους στην πόλη. Μετά τον θάνατό της το 1981, η οικία με το εργαστήριο περιήλθαν στην πόλη του Παρισιού και το μουσείο Ζαντκίν εγκαινιάστηκε στις 19 Απριλίου 1982. Στο μικρό σπίτι κοντά στον κήπο του Λουξεμβούργου, είναι συγκεντρωμένα τα γλυπτά και τα έργα του καλλιτέχνη σε χαρτί, από την περίοδο της νεότητάς του μέχρι τη συμμετοχή του στο κυβιστικό ρεύμα. Περιλαμβάνονται επίσης έργα της Βαλεντίν Πρα.

Το μουσείο περιλαμβάνει περίπου 300 γλυπτά, καθώς και σχέδια, φωτογραφίες και ταπετσαρίες. Από το 1995 το μουσείο παρουσιάζει επίσης 3 έως 4 εκθέσεις σύγχρονης τέχνης κάθε χρόνο.

Ο κήπος του μουσείου δημιουργήθηκε από τον τοπιογράφο Ζιλ Κλεμάν και φιλοξενεί έργα του γλύπτη, εμπνευσμένα από το δάσος και τα δέντρα.

Με την ευκαιρία της τριακοστής επετείου του και μετά από ένα χρόνο εργασιών ανακαίνισης, που το κατέστησαν προσβάσιμο σε όλους, το μουσείο άνοιξε ξανά στις 10 Οκτωβρίου 2012. Η νέα μουσειογραφία σχεδιάστηκε για να αντικατοπτρίζει πιο στενά το πνεύμα του εργαστηρίου.

Το μουσείο περιέχει επίσης έναν όμορφο κήπο, χωρίς χρέωση για είσοδο. Οι πλησιέστεροι σταθμοί μετρό είναι ο σταθμός Βαβέν και RER ο σταθμός Πορ-Ρουαγιάλ.
Αρχείο:Musée Zadkine - Jardin.jpg|Ο κήπος του μουσείου
Αρχείο:Musée Zadkine - Vue sur le jardin.jpg|Θέα από τη βεράντα
Αρχείο:Musée Zadkine - Entrée de l'atelier.jpg|Η είσοδος με το άγαλμα του *Προμηθέα*
Αρχείο:Musée Zadkine - Salle du musée.jpg|Μία αίθουσα του μουσείου


## Παραπομπές


## Εξωτερικοί σύνδεσμοι

* Το μουσείο Ζαντκίν (γαλλικά, αγγλικά)

Κατηγορία:Μουσεία στο Παρίσι
Κατηγορία:6ο Δημοτικό Διαμέρισμα Παρισιού
Ματίας Λαϊεντέκερ

Ο **Ματίας Λαϊεντέκερ** (γερμανικά: Mathias Leyendecker, γεν. 1822 στο Ντέρναου, Βασίλειο της Πρωσίας, πέθανε στο Παρίσι το 1871) ήταν Γερμανός ζωγράφος ρωπογραφιών και πορτρέτων. 

## Βιογραφία
Ο Ματίας Λαϊεντέκερ, αδελφός του Γιόχαν Γιόζεφ Λαϊεντέκερ, σπούδασε στην Σχολή Καλών Τεχνών και στα στούντιο των Μισέλ-Μαρτάν Ντρολίν και Φραντς Σαβέρ Βιντερχάλτερ στο Παρίσι από το 1837 το αργότερο. Στα έτη 1843-1848 και 1861-1870 συμμετείχε τακτικά στα σαλόνια του Παρισιού . Στη δεκαετία του 1860, εργάστηκε ως αντιγραφέας για τη γαλλική κυβέρνηση. 

Ο Ματίας Λαϊεντέκερ ήταν μαθητής των Μίσελ-Μαρτάν Ντρολίν και Φραντς Σαβέρ Βιντερχάλτερ. Το 1848 άρχισε να εκθέτει τα έργα του στο Παρίσι. 

Το 1869, έλαβε μια παραγγελία για ένα επίσημο πορτρέτο του αυτοκράτορα Ναπολέοντα Γ΄. 

Μετά το θάνατό του, η χήρα του έδωσε τον πίνακα του Cailles et alouettes στο Μουσείο του Λουξεμβούργου στο Παρίσι. 

## Έργα
* *Alouettes*.
* *Portrait officiel de Napoléon III*, 1869, copie d'après Hippolyte Flandrin.
* *Sarcelles et petits oiseaux*.
* *Perdrix grise*.
* *Cailles et alouettes*, 1870.

## Παραπομπές


Κατηγορία:Γερμανοί ζωγράφοι
Καταρράκτες της Δρυμώνας

μικρογραφία|Κύριος καταρράκτης
Οι **καταρράκτες της Δρυμώνας** βρίσκονται στη βόρεια Εύβοια, στο δήμο Μαντουδίου - Λίμνης - Αγίας Άννας, ανάμεσα στην Δρυμώνα και την Κερασιά, στα 620 μέτρα υψόμετρο. Το σημείο είναι κοντά στη Μονή του Οσίου Δαυίδ, 20 χιλιόμετρα από τις Ροβιές και 25 από τη Λίμνη. 

Είναι τμήμα του ποταμού Σηπιά, ο οποίος σχηματίζεται στο Ξηρό Όρος και εκβάλλει στο βόρειο Ευβοικό. Δεν διαθέτει σταθερή ροή νερού αλλά κυρίως αποστραγγίζει τα γύρω νερά του Ξηρού Όρους και τους καλοκαιρινούς μήνες συνήθως οι καταρράκτες δεν έχουν καθόλου ροή. Οι καταρράκτες αποτελούνται από ένα δίκτυο ρυακιών και από τρεις καταρράκτες που δημιουργούν δύο μικρές λίμνες. Ο ψηλότερος από αυτούς πέφτει με ορμή από υψόμετρο 15 μέτρων. Η περιοχή έχει διαμορφωθεί, με μικρό δίκτυο μονοπατιών, γέφυρες και παγκάκια.

Η βιοποικιλότητα της περιοχής είναι πολύ πλούσια. Τα πυκνά δάση που την περικλείουν αποτελούνται κυρίως από μαυρόπευκα, βελανιδιές και χαλέπιο πεύκη. Άλλα δέντρα που φυτρώνουν κοντά στους καταρράκτες είναι τα πλατάνια, τα σφενδάμια, οι βελανιδιές, τα αγριόκεδρα και οι φτελιές και πολλά είδη λουλουδιών. Η πανίδα περιλαμβάνει πολλά είδη των δασών και των ορεινών ποταμών, από αρπακτικά όπως φιδαετοί, γερακίνες και πετρίτες και νυχτόβια αρπακτικά όπως μπούφοι και κουκουβάγιες. Η ορνιθοπανίδα συμπληρώνεται με είδη όπως μπεκάτσες, ορτύκια, κούκοι, δρυοκολάπτες και πολλά άλλα. Το υδάτινο σύστημα των καταρρακτών αποτελεί ιδανικό βιότοπο για μικρά ζώα, όπως αμφίβια, ερπετά και έντομα, που ζούνε σε μικρές ορεινές λίμνες και ρυάκια αλλά και θηλαστικά όπως αλεπούδες, νυφίτσες, ασβοί, σκαντζόχοιροι, λαγοί, τυφλοπόντικες και διάφορες νυχτερίδες.

Στους καταρράκτες υπάρχουν πολλά μονοπάτια πεζοπορίας ενώ οργανώνονται και καταβάσεις canyoning.

## Εξωτερικοί σύνδεσμοι
* Φυσική ομορφιά Βόρειας Εύβοιας - Καταρράκτες Δρυμώνα στο https://www.youtube.com/@updrones

## Παραπομπές


Κατηγορία:Καταρράκτες στην Ελλάδα
Κατηγορία:Δήμος Μαντουδίου - Λίμνης - Αγίας Άννας
Οικογένεια Σπένσερ

**Η οικογένεια Σπένσερ** είναι μια αριστοκρατική οικογένεια του Ηνωμένου Βασιλείου, που ιδρύθηκε τον 15ο αιώνα.  Δύο εξέχοντα μέλη της οικογένειας κατά τη διάρκεια του 20ου αιώνα ήταν ο Βρετανός Πρωθυπουργός Σερ Ουίνστον Τσόρτσιλ και η Νταϊάνα, Πριγκίπισσα της Ουαλίας.

## Η Ιστορία της οικογένειας
δεξιά|μικρογραφία|200x200εσ|Σφραγίδα του Henry Le Despenser
Ο οίκος των Σπένσερ ιδρύθηκε τον 15ο αιώνα από τον Ερρίκο Σπένσερ  (απεβ. 1478), ο οποίος είναι και ο πρόγονος όλων των μελών της οικογένειας. Τον 16ο αιώνα οι Σπένσερ ισχυρίστηκαν ότι ήταν απόγονοι ενός αρχαίου οίκου, αυτού του Λε Ντεσπένσερ,θεωρία που φαίνεται να μην ισχύει. 

Το 1761, ο Τζον Σπένσερ (1734-1783), εγγονός του 3ου Κόμη του Σάντερλαντ, δημιούργησε τους τίτλους *Βαρόνος Σπένσερ του [[Άλθορπ]]* και *Υποκόμης Σπένσερ*, υπο την βασιλεία του βασιλιά Γεωργίου Γ'. Το 1765 δημιουργήθηκε και ο τίτλος του *Κόμη Σπένσερ*.

## Αξιοσημείωτα μέλη
* Λόρδος Ράντολφ Τσώρτσιλ 
* Τζορτζιάνα Σπένσερ, δούκισσα του Ντέβονσαϊρ
* Ουίνστον Τσώρτσιλ
* Νταϊάνα, πριγκίπισσα της Ουαλίας
* Τσαρλς Σπένσερ,9ος Κόμης Σπένσερ
* Λαίδη Κίτι Σπένσερ
* Λούις Σπένσερ, υποκόμης του Άλθορπ

## Γενεαλογία Οικογένειας Σπένσερ

Κατηγορία:Νταϊάνα, πριγκίπισσα της Ουαλίας
Κατηγορία:Ευγενείς οικογένειες του Ηνωμένου Βασιλείου
Νικόλαος Ε. Φαρμάκης

Ο **Νικόλαος Φαρμάκης** (Αθήνα, 1929-2017), του Επαμεινώνδα, ήταν Έλληνας οικονομολόγος, επιχειρηματίας και πολιτικός. Καταγόταν από ιστορική οικογένεια της Αιτωλοακαρνανίας, από την οποία γεννήθηκαν πολλοί αγωνιστές και πολιτικοί.

## Πολιτική σταδιοδρομία
Γεννήθηκε και πέθανε στην Αθήνα. Κατά την Κατοχή, σε ηλικία δεκατεσσάρων ετών έγινε μέλος της Οργάνωσης "Χ" του Γεώργιου Γρίβα.  Επίσης έζησε τα Δεκεμβριανά του 1944. Εξελέγη βουλευτής Αιτωλοακαρνανίας με την ΕΡΕ το 1961 και το 1963.

Μετά την κατάλυση της δημοκρατίας, ο Γεώργιος Παπαδόπουλος του πρότεινε ένα υπουργείο, αλλά ο ίδιος δεν υπουργοποιήθηκε.

Κηδεύτηκε στις 8 Αυγούστου 2017 από το Πρώτο Νεκροταφείο Αθηνών.

## Οικογένεια
Από τον δεύτερο γάμο του, με την Ανίτα Ζακάρ, απέκτησε έναν γιο, τον Επαμεινώνδα.

## Εξωτερικοί σύνδεσμοι
*

## Παραπομπές


Φαρμακης Ν
Φαρμακης Ν
Bugatti Automobiles

300px|thumb|Bugatti Veyron 16.4 του 2005.
Η **Bugatti Automobiles S. A. S.** (Μπουγκάττι) είναι γαλλική αυτοκινητοβιομηχανία παραγωγής υπερπολυτελών αυτοκινήτων υψηλών αποδόσεων. Είναι θυγατρική της Volkswagen AG (Όμιλος Volkswagen). Το εργοστάσιο και τα κεντρικά της, βρίσκονται στο Μολζέμ της Αλσατίας στη Γαλλία. Η Volkswagen αγόρασε το εμπορικό σήμα Bugatti τον Ιούνιο του 1998 και ενσωμάτωσε την Bugatti Automobiles S. A. S. ως θυγατρική της το 1999.

Από το 1998 έως το 2000 η Bugatti παρουσίασε αρκετά πρωτότυπα αυτοκίνητα. Από το 2000 ξεκίνησε να αναπτύσσει το πρώτο εμπορικό αυτοκίνητό της, την Veyron 16.4 που άρχισε να παραδίδεται στους πρώτους της πελάτες το 2005.

## Παραπομπές



Κατηγορία:Γαλλικές αυτοκινητοβιομηχανίες
Νικόλαος Λειβαδάρας

Ο **Νικόλαος Λειβαδάρας** γεννήθηκε στην Ερμούπολη το 1954 και είναι ιατρός αναισθησιολόγος και συγγραφέας. Διετέλεσε Δήμαρχος Σύρου - Ερμούπολης τη θητεία 2019-2023.

## Βιογραφικό
Υπηρέτησε ως ιατρός του ΕΣΥ στο ΓΝ Σύρου «Βαρδάκειο» μέχρι το 2016. Έχει υπηρετήσει το θεσμό της αυτοδιοίκησης ως δημοτικός σύμβουλος δύο θητείες και ως πρόεδρος του Νομαρχιακού Συμβουλίου Κυκλάδων. 

Έχει συγγράψει βιβλία ιστορικού περιεχομένου, επιμελήθηκε την λειτουργία της έκθεσης της στέγης μικρασιατών Σύρου, ενώ ολοκλήρωσε το 2016 το διδακτορικό του πάνω στην ιστορία του νοσοκομείου της Σύρου.

Κατηγορία:Δήμαρχοι ελληνικών πόλεων
Κατηγορία:Έλληνες ιατροί